
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 8P/2/2025 1625200036 10. 06. 2025 JUDr. Andrea Kralovičová ECLI:SK:OSMA:2025:1625200036.4
ROZSUDOK V MENE SLOVENSKEJ REPUBLIKY Okresný súd Malacky, sudkyňou JUDr. Andreou Kralovičovou, vo veci starostlivosti súdu o maloletého A. B., nar. XX.XX.XXXX, bytom ako matka, zastúpeného kolíznym opatrovníkom Úradom práce, sociálnych vecí a rodiny, so sídlom Malacky, Záhorácka 2942/60A, dieťa rodičov C. B., nar. XX.XX.XXXX, bytom D. XXX a D. B., nar. XX.XX.XXXX, bytom B., E. XX, v konaní o návrhu na zverenie maloletého dieťaťa do osobnej starostlivosti matky, takto rozhodol: Súd schvaľuje dohodu rodičov v tomto znení: ,,Maloletý A. B., nar. XX.XX.XXXX, sa zveruje do osobnej starostlivosti matky s tým, že zastupovať maloletého a spravovať jeho majetok sú oprávnení obaja rodičia. Otec sa zaväzuje prispievať na výživu maloletého A. výživným vo výške 50 Eur mesačne počnúc právoplatnosťou rozhodnutia, ktoré výživné bude zasielať k rukám matky, vždy do l5. dňa v mesiaci vopred. Stretávanie sa otca s maloletým A. sa ponecháva neupravené.“ Týmto rozsudkom sa mení rozsudok tunajšieho súdu č.k. 8P/115/2009-35 zo dňa 29.06.2010 v časti výroku o zverení a výživnom pre maloletého A.. Súd s účinnosťou od právoplatnosti tohto rozhodnutia zrušuje neodkladné opatrenie tunajšieho súdu č.k. 8P/166/2024-27 zo dňa 17.12.2024. Žiaden z účastníkov nemá nárok na náhradu trov konania. odôvodnenie: Podľa § 221 ods. 1 Civilného sporového poriadku, tento rozsudok neobsahuje odôvodnenie, nakoľko bol vyhlásený na pojednávaní za prítomnosti všetkých strán alebo ich zástupcov, ktorí sa vzdali odvolania. Poučenie: Proti tomuto rozhodnutiu nie je možné podať odvolanie, nakoľko sa účastníci tohto práva vzdali písomne do zápisnice súdu podľa § 368 Civilného sporového poriadku. Podľa § 44 Civilného mimosporového poriadku, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona - zákon č. 233/1995 Z. z. o súdnych exekútoroch a exekučnej činnosti (Exekučný poriadok), ktorá môže byť vykonaná len spôsobmi uvedenými týmto zákonom (§ 62 a nasl. zákona č. 233/1995 Z. z.). Ak ide o rozhodnutie vo veciach starostlivosti o maloletého, styku s maloletým alebo inej ako peňažnej povinnosti vo vzťahu k maloletému, môže
oprávnený podať návrh na nariadenie výkonu rozhodnutia, ktorý môže byť uskutočnený spôsobom ustanoveným zákonom č. 161/2015 Z.z. Civilný mimosporový poriadok (§ 370 a nasl. CMP).

